“ไวส์โลจิสติกส์” เคาะราคาขาย IPO ศุกร์นี้คาดไม่เกิน 2.10 บ./หุ้น
“ไวส์โลจิสติกส์” หรือ WICE เป็นผู้ให้บริการโลจิสติกส์ระหว่างประเทศแบบครบวงจร ทั้งการนำเข้าและส่งออก โดยการขนส่งทั้งทางทะเลและทางอากาศ พร้อมการให้บริการด้านพิธีการศุลกากร และการขนส่งในประเทศ รวมถึงการให้บริการขนส่งสินค้าแบบประตูสู่ประตู (Door to Door)เคาะราคาขาย IPO ศุกร์นี้คาดไม่เกิน 2.10 บ./หุ้นหลัง ก.ล.ต.ไฟเขียว
16 ก.ค. 2558

บริษัท ไวส์โลจิสติกส์ จำกัด (มหาชน) หรือ WICE ระบุว่า บริษัทจะกำหนดราคาเสนอขายหุ้นสามัญเพิ่มทุนแก่ประชาชนเป็นครั้งแรก(IPO) จำนวน 150 ล้านหุ้นได้ภายในวันที่ 17 ก.ค.นี้ ที่ราคาไม่เกิน 2.10 บาท/หุ้น หลังจากวานนี้สำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)อนุญาตให้ดำเนินการได้ และน่าจะนำหุ้นเข้าทำการซื้อขายในตลาดหลักทรัพย์(SET)ได้ในปลายเดือนนี้ ก.ค.
ทั้งนี้ WICE เป็นผู้ให้บริการโลจิสติกส์ระหว่างประเทศแบบครบวงจร ทั้งการนำเข้าและส่งออก โดยการขนส่งทั้งทางทะเลและทางอากาศ พร้อมการให้บริการด้านพิธีการศุลกากร และการขนส่งในประเทศ รวมถึงการให้บริการขนส่งสินค้าแบบประตูสู่ประตู (Door to Door)โดยมีบริษัทหลักทรัพย์ ฟิลลิป (ประเทศไทย) จำกัด (มหาชน) ที่ปรึกษาทางการเงิน         